CELEX: C2007/129/48
Language: fi
Date: 2007-06-09 00:00:00
Title: Asia F-37/07: Kanne 23.4.2007 — Cros v. yhteisöjen tuomioistuin

9.6.2007   
            
            
               FI
            
            
               Euroopan unionin virallinen lehti
            
            
               C 129/28
            
         Kanne 23.4.2007 — Cros v. yhteisöjen tuomioistuin
   (Asia F-37/07)
   (2007/C 129/48)
   Oikeudenkäyntikieli: ranska
   Asianosaiset
   
      Kantaja: Alexia Cros (Howald, Luxemburg) (edustaja: asianajaja E. Reveillaud)
   
      Vastaaja: Euroopan yhteisöjen tuomioistuin
   Vaatimukset
   
               —
            
            
               Nimittävän viranomaisen 19.7.2006 tekemä päätös, jolla kantaja nimitetään virkamieheksi koeajalle juristi-lingvistin tehtävään 1.9.2006 lukien siltä osin kuin hänet on nimitetty palkkaluokkaan AD7;
            
         
               —
            
            
               on todettava, että kantaja on luokitettava taannehtivasti nimityspäivästä 1.9.2006 lukien palkkaluokkaan A*10, joka vastaa Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22.3.2004 annetun neuvoston asetuksen (EY, Euratom) N:o 723/2004 (1) voimaan tuloa edeltänyttä palkkaluokkaa LA6;
            
         
               —
            
            
               kantajan ura on järjestettävä kokonaan uudelleen taannehtivasti 1.9.2006 lukien;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja väittää, että riidanalaisella päätöksellä, joka perustuu virkamiehiin sovellettavien henkilöstösääntöjen liitteessä XIII olevaan 12 artiklaan,
   
               —
            
            
               rikotaan avointa kilpailua CJ/LA/24 (2) koskevaa ilmoitusta, jonka mukaan kilpailussa menestyneet hakijat otetaan palvelukseen palkkaluokkaan LA7/LA6;
            
         
               —
            
            
               loukataan yhdenvertaisuusperiaatetta;
            
         
               —
            
            
               loukataan luottamuksensuojan periaatetta sekä hyvän hallinnon, avoimuuden ja huolenpidon periaatetta.
            
         
      (1)  EUVL L 124, 27.4.2004, s. 1.
   
      (2)  EYVL C 182 A, 31.7.2002, s. 1.